Tårnmann

En tårnmann eller derrickmann er en person som arbeider på dekket og i tårnet på en borerigg, med varierende arbeidsoppgaver fra rigg til rigg. Som regel jobber tårnmannen under boreren.

Navnet derrickmann kommer fra det engelske ordet «derrick», som betyr boretårn. Fra dette tårnet skal tårnmannen styre ulike tunge rør ved montering av borestrengen, og rørene inn i et lagringsstativ når den demonteres. Arbeidet blir utført under strengt sikrede omstendigheter, med sikringstau som forhindrer at tårnmannen faller av tårnet under plasseringen av rørene.

Tradisjonelt sett har tårnmenn også jobbet svært tett med boreslamingeniører, siden de har mye tid til overs når det ikke er behov for dem i boretårnet. Da skulle de holde øye med slamvekten (tettheten), tilføre slammet kjemikalier for å opprettholde dets egenskaper, og overvåke slamnivået i slamtankene som et ledd i brønnkontrollen. Han kan også være ansvarlig for sålder på mindre rigger.

Beskjeftigelser
Petroleum